**Ako nás môžete kontaktovať?**

**Osobne** v čase úradných hodín**:**

Pondelok: 7,30 – 15,30 hod.  
 Utorok: 7,30 – 15,30 hod.  
 Streda: 7,30 – 16,30 hod.  
 Štvrtok: 7,30 – 15,30 hod.  
 Piatok: 7,30 – 14,30 hod.

**Telefonicky:** 055/72 68 289

**E-mailom:** [kpk.socialne@vucke.sk](mailto:kpk.socialne@vucke.sk)

**Online chat**: www.vucke.sk » kompetencie » socialne » chat

|  |
| --- |
| **Kto nás môže kontaktovať?** |

* občania
* prijímatelia sociálnych služieb
* poskytovatelia sociálnych služieb
* pracovníci obecných úradov
* inštitúcie



2017



**KANCELÁRIA PRVÉHO KONTAKTU**

**Oblasť sociálnych vecí**

**Kde nás nájdete?**

Úrad Košického samosprávneho kraja

Odbor sociálnych vecí a zdravotníctva

Námestie Maratónu Mieru 1

042 66 Košice

Kancelária prvého kontaktu sa nachádza na prízemí Úradu Košického samosprávneho kraja v miestnosti **č. 101.**

**Čo poskytujeme?**

Poskytujeme komplexné sociálne poradenstvo o:

* existujúcich predpisoch, nariadeniach, o druhoch sociálnych služieb
* konkrétnych zariadeniach poskytujúcich sociálne služby
* taktiež poradenstvo pre budúcich poskytovateľov sociálnych služieb, poradenstvo o zápise do registra poskytovateľov sociálnych služieb
* informácie lekárom, ktorí majú záujem o úhradu za spracovanie „lekárskeho nálezu“
* poradenstvo obciam o zabezpečovaní sociálnych služieb
* existujúcich inštitúciách pôsobiacich v sociálnej oblasti.

Košický samosprávny kraj financuje zo svojho rozpočtu poskytovanie **bezplatného špecializovaného poradenstva** na území Košického kraja pre občanov, ktorí sa ocitli v nepriaznivej sociálnej situácii **(bližšie informácie získate v letáku o  špecializovanom poradenstve a na webovej stránke www.vucke.sk-kompetencie-socialne.**

**Aké problémy riešime?**

**Medzi najčastejšie sa opakujúce problémy a žiadosti, s ktorými sa občania obracajú na Kanceláriu prvého kontaktu sú:**

* informácie o možnostiach umiestnenia v zariadeniach sociálnych služieb v pôsobnosti VÚC
* informácie o spôsobe riešenia nepriaznivej sociálnej situácie
* všeobecné informácie o možnosti využitia rôznych foriem a druhov sociálnych služieb pre ľudí s nepriaznivým zdravotným stavom (napr. pri prepustení z nemocnice, v situácii keď rod. príslušníci nechcú alebo nemôžu zabezpečiť potrebnú starostlivosť odkázanej osobe...)
* prijímanie žiadostí o posúdenie odkázanosti na sociálnu službu a o zabezpečenie poskytovania sociálnej služby
* dopĺňanie chýbajúcich podkladov ku žiadostiam
* informácie o stave podanej žiadosti (o posúdenie odkázanosti, o uzatvorení zmluvy)
* sťažnosti klientov zariadení v zriaďovateľskej pôsobnosti KSK (ohľadom úhrad, stravy, ...)
* informácie pre pracovníkov obecných úradov ako postupovať pri posudzovaní o odkázanosti na sociálnu službu a pri zabezpečení sociálnej služby svojim občanom
* sťažnosti na postup obecných úradov a ich neochota, príp. nezáujem zabezpečiť sociálnu službu svojim občanov
* všeobecné informácie o kompenzačných príspevkoch
* riešenie problémov domáceho násilia a [násilia na ženách](http://web.vucke.sk/sk/uradna-tabula/prevencia-kriminality/nasilie-zenach.html).

**Ako môžete ohodnotiť prácu v Kancelárii prvého kontaktu ?**

Odbor sociálnych vecí a zdravotníctva neustále zlepšuje poskytovanie sociálnych služieb a hľadá optimálne riešenia pre uspokojovanie potrieb občanov.

Spokojnosť občanov zisťujeme prostredníctvom anonymného **dotazníka spokojnosti,** ktorého cieľom je objektívne posúdiť činnosť a kvalitu poskytovaných služieb v Kancelárii prvého kontaktu a zároveň získať podnety a návrhy na možné zlepšenie.

Občania, ktorí navštívili kanceláriu prvého kontaktu majú možnosť vyplnený dotazník zaslať:

* **mailom** na adresu: [kpk.socialne@vucke.sk](mailto:kpk.socialne@vucke.sk)
* prípadne **poštou** na adresu Košického samosprávneho kraja
* alebo **osobne** odovzdať do schránky vedľa Kancelárie prvého kontaktu.